b'\n_START_ARTICLE_\nLan\xc8\x9b Markov\n_START_PARAGRAPH_\n\xc3\x8en matematic\xc4\x83, un proces Markov, sau un lan\xc8\x9b Markov, este un proces stochastic care are proprietatea c\xc4\x83, dat\xc4\x83 fiind starea sa prezent\xc4\x83, st\xc4\x83rile viitoare sunt independente de cele trecute. Aceast\xc4\x83 proprietate se nume\xc8\x99te proprietatea Markov. Cu alte cuvinte, starea curent\xc4\x83 a unui astfel de proces re\xc8\x9bine toat\xc4\x83 informa\xc8\x9bia despre \xc3\xaentreaga evolu\xc8\x9bie a procesului. Lan\xc8\x9burile Markov au fost denumite dup\xc4\x83 matematicianul rus Andrei Markov._NEWLINE_\xc3\x8entr-un proces Markov, la fiecare moment, sistemul \xc3\xae\xc8\x99i poate schimba sau p\xc4\x83stra starea, \xc3\xaen conformitate cu o anumit\xc4\x83 distribu\xc8\x9bie de probabilitate. Schimb\xc4\x83rile de stare sunt numite tranzi\xc8\x9bii. Un exemplu simplu de proces Markov este parcurgerea aleatoare a nodurilor unui graf, tranzi\xc8\x9biile fiind trecerea de la un nod la unul din succesorii s\xc4\x83i, cu probabilitate egal\xc4\x83, indiferent de nodurile parcurse p\xc3\xa2n\xc4\x83 \xc3\xaen acel moment.'